Návrh rozhodnutie Rady o predĺžení obdobia uplatňovania opatrení rozhodnutia 2002/148/ES o ukončení konzultácií so Zimbabwe podľa článku 96 Dohody o partnerstve krajín AKT-ES /* KOM/2005/0018 v konečnom znení */





Brusel, 27.1.2005 KOM(2005) 18 v konečnom znení Návrh ROZHODNUTIE RADY o predĺžení obdobia uplatňovania opatrení rozhodnutia 2002/148/ES o ukončení konzultácií so Zimbabwe podľa článku 96 Dohody o partnerstve krajín AKT-ES (predložená Komisiou) DÔVODOVÁ SPRÁVA 1. Po ukončení porád podľa článku 96 Dohody o partnerstve krajín AKT-ES[1] Rada Európskej únie 18. februára 2002 rozhodla o prijatí „primeraných opatrení“ proti Zimbabwe[2]. Tieto opatrenia zahŕňali pozastavenie financovania rozpočtovej podpory a podpory projektov ako aj pozastavenie podpísania 9. Národného indikatívneho programu ERF, nedotýkali sa však príspevkov na operácie humanitárneho charakteru a projekty zamerané na priamu podporu obyvateľstva, najmä pokiaľ ide o sociálnu oblasť, proces demokratizácie či dodržiavanie ľudských práv a zásad právneho štátu. Opatrenia rovnako zahŕňali aj pozastavenie uplatňovania článku 12 prílohy 2 k Dohode o partnerstve krajín AKT-ES, týkajúceho sa bežných platieb a pohybu kapitálu, pokiaľ je to nevyhnutné na uplatňovanie ďalších obmedzujúcich opatrení, najmä zmrazenie finančných prostriedkov. 2. Dôvodom zavedenia týchto opatrení bolo vážne porušovanie ľudských práv a slobody myslenia či pokojného zhromažďovania a združovania. Bezprostredným dôvodom však bolo úsilie zimbabwianskej vlády zabrániť slobodným a spravodlivým voľbám, predovšetkým prostredníctvom zabránenia prístupu medzinárodných pozorovateľov a médií k voľbám. 3. Tieto opatrenia sa v súlade s článkom 2 ods. 3 rozhodnutia z 18. februára 2002 uplatňujú počas obdobia dvanástich mesiacov. V súlade s tými istými ustanoveniami sa tieto opatrenia zrušia, akonáhle prevážia podmienky, ktoré zaručia dodržiavanie ľudských práv, demokratických zásad a zásad právneho štátu. 4. Rada 18. februára 2003[3] a 19. februára 2004[4], vzhľadom na opakované porušovanie základných prvkov uvedených v článku 9 Dohody o partnerstve krajín AKT-ES zo strany vlády Zimbabwe ako aj na skutočnosť, že podmienky v tejto krajine nezabezpečili dodržiavanie ľudských práv, demokratických zásad a zásad právneho štátu, rozhodla o predĺžení obdobia uplatňovania opatrení proti Zimbabwe na ďalšie obdobie 12 mesiacov, a to do 20. februára 2004, resp. do 20. februára 2005. 5. Od februára 2004 nebol v piatich oblastiach stanovených v rámci porád podľa článku 96 dosiahnutý žiaden pokrok, vláda Zimbabwe neprijala žiaden záväzok na nápravu situácie a neprejavila ani vôľu prijať „kritériá“ týkajúce sa uvedených piatich kľúčových oblastí ako konvergentné body pre konštruktívny dialóg a ako konkrétne kroky na hodnotenie dosiahnutého pokroku. Naopak, súčasná situácia v Zimbabwe naďalej vyvoláva značné znepokojenie a viacero správ od vedúcich misií[5] v Harare poskytlo podrobné informácie o nezmenenej situácii či v niektorých oblastiach dokonca i o jej zhoršení. 6. Súčasné obdobie uplatňovania opatrení uplynie len mesiac pred blížiacimi sa parlamentnými voľbami[6]. Vzhľadom na túto skutočnosť by odloženie prijatia pozície EÚ k danej problematike do povolebného obdobia bolo opodstatnené. EÚ by tým získala čas na prehodnotenie svojej pozície na základe dôkladného zhodnotenia situácie po voľbách, a ak si to okolnosti budú vyžadovať, porady s vládou Zimbabwe by mohli byť opätovne otvorené. 7. Vzhľadom na absenciu pokroku a záväzkov na strane vlády Zimbabwianskej republiky by bolo odloženie o ďalších dvanásť mesiacov, podobne ako pri predchádzajúcich hodnoteniach v roku 2003 a 2004, opodstatnené. V súvislosti s parlamentnými voľbami sa však navrhuje, aby bolo uplatňovanie rozhodnutia Rady predĺžené o ďalšie obdobie, ktoré sa skončí 31. júla 2005. Keďže navrhované rozhodnutie sa týka len predĺženia súčasných primeraných opatrení, bez toho, aby bola ich podstata akýmkoľvek spôsobom zmenená, opätovné otvorenie porád so Zimbabwianskou republikou podľa článku 96 Dohody o partnerstve krajín AKT-ES sa nepovažuje za potrebné. 8. Rozhodnutie sa bude pravidelne prehodnocovať a opatrenia by sa mali zrušiť, akonáhle prevážia podmienky, ktoré zaručia dodržiavanie ľudských práv, demokratických zásad a zásad právneho štátu. Návrh ROZHODNUTIE RADY o predĺžení obdobia uplatňovania opatrení rozhodnutia 2002/148/ES o ukončení konzultácií so Zimbabwe podľa článku 96 Dohody o partnerstve krajín AKT-ES RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 300 ods. 2 druhý pododsek, so zreteľom na vnútornú dohodu o opatreniach, ktoré sa majú prijať a postupoch, ktoré sa majú dodržiavať v súvislosti s implementáciou Dohody o partnerstve krajín AKT-ES podpísanej 23. júna 2000 v Cotonou [7], ktorá sa predbežne uplatňovala na základe rozhodnutia zástupcov vlád členských štátov z 18. septembra 2000[8], najmä na jej článok 3, so zreteľom na návrh Komisie, keďže: (1) Rozhodnutím Rady 2002/148/ES[9] boli ukončené porady so Zimbabwe podľa článku 96 ods. 2 písm. c) Dohody o partnerstve krajín AKT a ES a boli prijaté primerané opatrenia, uvedené v prílohe k uvedenému rozhodnutiu. (2) Rozhodnutím 2004/157/ES[10] bolo uplatňovanie opatrení uvedených v článku 2 nariadenia 2002/148/ES, ktorých uplatňovanie bolo článkom 1 rozhodnutia 2003/112/ES[11] predlžené do 20. februára 2004, predĺžené o ďalšie obdobie 12 mesiacov. V súlade s článkom 1 rozhodnutia 2004/157/ES sa uplatňovanie opatrení končí 20. februára 2005. (3) Základné prvky uvedené v článku 9 Dohody o partnerstve krajín AKT-ES sú zo strany vlády Zimbabwe naďalej porušované a súčasné podmienky v Zimbabwe nezabezpečujú dodržiavania ľudských práv, demokratických zásad a zásad právneho štátu. (4) Obdobie uplatňovania opatrení by sa preto malo predĺžiť. ROZHODLA TAKTO: Článok 1 Uplatňovanie opatrení uvedených v článku 2 rozhodnutia 2002/148/ES, ktoré sa predĺžilo do 20. februára 2004 článkom 1 rozhodnutia 2003/112/ES a do 20. februára 2005 článkom 1 rozhodnutia 2004/157/ES, sa predlžuje do 31. júla 2005. Tieto opatrenia sa budú pravidelne prehodnocovať. List uvedený v prílohe k tomuto rozhodnutiu je adresovaný prezidentovi Zimbabwe. Článok 2 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. V Bruseli Za Radu predseda PRÍLOHA Brusel LIST PREZIDENTOVI ZIMBABWE Európska únia kladie veľký dôraz na ustanovenia článku 9 Dohody o partnerstve krajín AKT-ES. Medzi základné prvky dohody o partnerstve patrí dodržiavanie ľudských práv, demokratických zásad a zásad právneho štátu, na čom je založený i náš vzájomný vzťah. Listom z 19. februára 2002 Vás Európska únia informovala o svojom rozhodnutí uzavrieť porady vedené podľa článku 96 Dohody o partnerstve krajín AKT-ES a prijať určité „primerané opatrenia“ v zmysle článku 96 ods. 2 písm. c) tejto dohody. Listom z 19. februára 2003 a 19. februára 2004 Vás Európska únia informovala o svojom rozhodnutí nezrušiť uplatňovanie „primeraných opatrení“ a predĺžení ich obdobie uplatňovania do 20. februára 2004, resp. do 20. februára 2005. Dnes, po uplynutí 12-mesačného obdobia, sa Európska únia domnieva, že demokratické zásady sa v Zimbabwe naďalej nedodržiavajú, a že zo strany zimbabwianskej vlády nebol dosiahnutý žiaden pokrok v piatich oblastiach stanovených rozhodnutím Rady z 18. februára 2002 (ukončenie politicky motivovaného násilia, slobodné a spravodlivé voľby, sloboda médií, nezávislosť súdnictva a ukončenie nezákonného zaberania majetku). Vzhľadom na uvedené skutočnosti Európska únia neuvažuje o zrušení primeraných opatrení a rozhodla sa predĺžiť obdobie ich uplatňovania do uskutočnenia parlamentných volieb vo Vašej krajine, ktoré sú stanovené na marec 2005. Európska únia by chcela zdôrazniť, že slobodným a spravodlivým parlamentným voľbám pripisuje prvoradý význam a v tejto súvislosti dúfa, že Vy a Vaša vláda podniknete všetky dostupné kroky na zabezpečenie priaznivých podmienok pre konanie slobodných a spravodlivých volieb. To by umožnilo nadviazať dialóg na základe Dohody o partnerstve krajín AKT-ES, ktorý by mohol viesť k zrušeniu pozastavenia podpísania 9. Národného indikatívneho programu ERF pre Zimbabwe, čím by sa v blízkej budúcnosti umožnila plná obnova nástrojov spolupráce. S úctou, Za Komisiu Za Radu [1] Porady podľa článku 96 boli otvorené so zámerom odsúhlasenia opatrení, ktoré príjme vláda Zimbabwe na nápravu situácie, najmä v piatich oblastiach (ukončenie verejnej tolerancie politického násilia, zabezpečenie dostatočne včasného pozvania medzinárodných partnerov za účelom podpory a dohľadu nad blížiacimi sa voľbami a umožnenie neobmedzeného prístupu na tento účel, zabezpečenie slobody médií, nezávislosti súdnictva a rešpektovania jeho rozhodnutí ako aj ukončenie nezákonného zaberania majetku). [2] Porovnaj rozhodnutie Rady 2002/148/ES (Ú. v. ES L 50/64, 21.2.2002. Navyše (pozri závery Rady pre všeobecné záležitosti z 18. februára 2002) Rada rovnako prijala cielené sankcie SZBP (spoločná pozícia Rady 2002/145/SZBP a nariadenie Rady (ES) č. 310/2002 týkajúce sa určitých obmedzujúcich opatrení vzhľadom na Zimbabwe, Ú. v. ES L 50/1-12). [3] Ú. v. EÚ L 46, 20.2.2003, s. 25. [4] Ú. v. EÚ L50, 20.2.2004, s. 60. [5] Porovnaj správu vedúceho misie z 25.5.2004 o humanitárnej situácii, správu vedúceho misie z 25.5.2004 o voľbách v Zimbabwe, správu vedúceho misie z 3.9.2004 o pozícii, ktorú má EÚ prijať vzhľadom na blížiace sa udalosti v Zimbabwe a správu vedúceho misie z 2.12.2004 o návrhu zákona o mimovládnych organizáciách v Zimbabwe. [6] Parlamentné voľby sú naplánované na marec 2005, doteraz však ešte neboli oficiálne vyhlásené. [7] Ú. v. ES L 317, 15.12. 2000, s. 376. [8] Ú. v. ES L 317, 15.12.2000, s. 375. [9] Ú. v. ES L 50, 21.2.2002, s. 64. [10] Ú. v. ES L 50, 20.2.2004, s. 60. [11] Ú. v. EÚ L 46, 20.2.2003, s. 25.